DISTRIBUTIO OPERIS. 139 



naturalibus petenda sunt, nisi forte libeat insanire) antistites 

 religiosos, et oraculorum ejus non imperitos interpretes, nos 

 praestitisse : ut alii professione quadam, nos re ipsa, sensum 

 tueri ac colere videamur. Atque hujusmodi sunt ea quae ad 

 lumen ipsum naturae ejusque accensionem et immissionem 

 paramus : quae per se sufficere possent, si intellectus humanus 

 aequus et instar tabulae abrasse esset. Sed cum mentes homi- 

 num miris modis adeo obsessae sint ut ad veros rerum radios 

 excipiendos sincera et polita area prorsus desit, necessitas quae- 

 dam incumbit ut etiam huic rei remedium quaerendum esse 

 putemus. 



Idola autem a quibus occupatur mens, vel Adscititia sunt 

 vel Innata. Adscititia vero immigrarunt in mentes hominum, 

 vel ex philosophorum placitis et sectis vel ex perversis legibus 

 demonstrationum. At Innata inhaerent naturae ipsius intellectus, 

 qui ad errorem longe proclivior esse deprehenditur quam sensus. 

 Utcunque enim homines sibi placeant et in admirationem men- 

 tis humanae ac fere adorationem ruant, illud certissimum est : 

 sicut speculum inaequale rerum radios ex figura et sectione 

 propria immutat, ita et mentem, cum a rebus per sensum pa- 

 titur, in notionibus suis expediendis et comminiscendis haud 

 optima fide rerum naturae suam naturam inserere et immiscere. 



Atque priora ilia duo Idolorum genera aegre, postrema vero 

 haec nullo modo, evelli possunt. 1 Id tantum relinquitur, ut 

 indicentur, atque ut vis ista mentis insidiatrix notetur et con- 

 vincatur ; ne forte a destructione veterum novi subinde errorum 

 surculi ex ipsa mala complexione mentis pullulent, eoque res 

 recidat, ut errores non extinguantur sed permutentur; ve- 

 rum e contra ut illud tandem in aeternum ratum et fixum sit, 

 intellectum nisi per inductionem ejusque formam legitimam 

 judicare non posse. Itaque doctrina ista de expurgatione intel- 

 lectus ut ipse ad veritatem habilis sit, tribus redargutionibus 

 absolvitur : redargutione philosophiarum, redargutione demon- 

 strationum, et redargutione rationis humanaa nativae. 2 His vero 

 explicatis, ac postquam demum patuerit quid rerum natura, 



1 The priora duo are the Idols of the Theatre, which include both kinds. The 

 postrema hcec are the Idols of the Tribe, the Cave, and the Market-place. Compare 

 De Aug. ScL v. 4. ; and see Note C. at the end of the Preface. J. S. 



2 Compare Aph. 115, where these three Redargutiones are enumerated in the inverse 

 order ; in which order they are treated. This shows that the Distributio Operis was 

 written before Bacon had decided upon the arrangement of the Novum Organum. 

 See Note C. at the end of the Preface. /. 5. 



